આખરે એક જગ્યાએ રેલવે ટ્રેક મોટો વળાંક લઈ જમણી તરફ વળતો હતો ત્યા ડાબી તરફ ટ્રેકથી થોડે દૂર સફેદ કપડાથી ઢાંકેલી લાશ પડેલી હતી અને સીડી બાજુમાં પડેલી હતી પરંતુ પોલીસ જવાન દેખાયો નહિ જયદેવને થયું કે સખત ઠંડીને કારણે કદાચ કયાંક ઓથે બેઠો હશે તેથી આજુબાજુમાં તપાસ કરી પણ તેનો કયાંય પતો લાગ્યો નહિ બંને બાજુ તો જંગલ જ હતુ તેમાં થોડા થોડા અંતરે તપાસ કરી પણ તે દેખાયોનહિ આગળ ટ્રેક ઉપર પણ એકાદ કિલોમીટર સુધી તપાસ કરાવી પણ તે કયાંય દેખાયો નહિ આથી એવું લાગ્યું કે ઠંડીને કારણે કયાંક દૂર ચાલ્યો ગયો હશે તે તો વાજતે ગાજતે સવારે પોલીસ સ્ટેશને આવી જશે.